
	Bucureşti,
	15 mai 2018

	Nr.
	4c-6/215


A V I Z

asupra proiectului de Lege pentru modificarea art.453 lit.b) din Legea nr.227/2015 privind Codul fiscal

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică și amenajarea teritoriului a fost sesizată, pentru dezbatere şi avizare, în procedură obişnuită, prin adresa nr. PLx. 272 din 2 mai 2018, cu proiectul de lege pentru modificarea art.453 lit.b) din Legea nr.227/2015 privind Codul fiscal.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru administraţie publică și amenajarea teritoriului au examinat proiectul de lege sus menţionat în şedinţa din 15 mai 2018.

În urma finalizării dezbaterilor, membrii comisiei au hotărât, cu majoritate de voturi, avizarea favorabilă a proiectului de lege cu amendamente admise prezentate în Anexa la prezentul aviz.
  
      PREŞEDINTE
                     
SECRETAR

    FLORIN-CLAUDIU ROMAN            SIMONA BUCURA-OPRESCU
Întocmit:
Șef serviciu, Sofia CHELARU
Consultant parlamentar, Sergiu-Vlad PAHONȚU
ANEXA

Amendamente propuse

	Nr. crt.
	Text Lege nr.227/2015
	Text Senat
	Text amendament

(autorul amendamentului)


	Motivarea amendamentului propus

	1. 
	
	LEGE

pentru modificarea art.453 lit.b) din Legea nr.227/2015 privind Codul fiscal
	LEGE pentru modificarea art.453 din Legea nr.227/2015 privind Codul fiscal
	

	2. 
	       b) clădire - orice construcție situată deasupra solului  și/sau sub nivelul acestuia, indiferent de denumirea ori de folosința sa, și care are una sau mai multe încăperi ce pot servi la adăpostirea de oameni, animale, obiecte, produse, materiale, instalații, echipamente și altele asemenea, iar elementele structurale de bază ale acesteia sunt pereții și acoperișul, indiferent de materialele din care sunt construite.
	        Articol unic – La articolul 453 din Legea nr.227/2015 privind Codul fiscal, publicată în Monitorul Oficial al României, Partea I, nr.688 din 10 septembrie 2015, cu modificările și completările ulterioare, litera b) se modifică și va avea următorul curpins:

         b) clădire - orice construcție situată deasupra solului  și/sau sub nivelul acestuia, indiferent de denumirea ori de folosința sa, și care are una sau mai multe încăperi ce pot servi la adăpostirea de oameni, animale, obiecte, produse, materiale, instalații, echipamente și altele asemenea, iar elementele structurale de bază ale acesteia sunt pereții și acoperișul, indiferent de materialele din care sunt construite. În categoria clădirilor se includ și turnurile de susținere ale turbinelor eoliene.
	       Articol unic – articolul 453 din Legea nr.227/2015 privind Codul fiscal, publicată în Monitorul Oficial al României, Partea I, nr.688 din 10 septembrie 2015, cu modificările și completările ulterioare, se modifică și se completează, și va avea următorul cuprins:

Se elimina
Autor: Comisia pentru administrație publică și amenajarea teritoriului

       b1) - sunt asimilate clădirilor și construcțiile reprezentând turnurile de susținere ale turbinelor eoliene
Autor: Comisia pentru administrație publică și amenajarea teritoriului
	Prevederile se regăsesc în cadrul literei b1)
Apreciem că măsura preconizată ar trebui sa se facă prin completarea art.453 - Definiții din Legea nr.227/2015 cu o nouă literă, lit. b1).

